แม่เพิ่งให้
ปิดตัวอย่างเป็นทางการไปแล้วสำหรับโครงการคืนภาษีรถยนต์คันแรกของรัฐบาล &#8220;ปูป้ายแดง&#8221;
1 ม.ค. 2556

ปิดตัวอย่างเป็นทางการไปแล้วสำหรับโครงการคืนภาษีรถยนต์คันแรกของรัฐบาล “ปูป้ายแดง” 
เบื้องต้นคาดว่าจะทำให้มีรถใหม่ป้ายแดงออกมาโลดแล่นบนท้องถนนเพิ่มขึ้นราว 1.3 ล้านคัน คิดเป็นเงินที่ต้องจ่ายคืนราว 9.05 หมื่นล้าน
บรรยากาศการลงทะเบียนขอใช้สิทธิในวันส่งท้ายปี 31 ธ.ค.ที่ผ่านมา กลับค่อนข้างเงียบเหงา นั่งหาว นอนเรอ
ทั้งๆ ที่ก่อนหน้านี้ประเมินว่า จะมีผู้ใช้สิทธิแห่มาลงทะเบียนขอคืนภาษีกันทะลักล้น จนต้องกะเกณฑ์ข้าราชการมาทำงานแบบรับเคาต์ดาวน์
แต่ปรากฏว่า ผิดคาดมีผู้มายื่นใช้สิทธิเพียง 200 กว่ารายเท่านั้น 
ที่สำคัญผู้ใช้สิทธิส่วนใหญ่ล้วนเป็นเด็กวัยรุ่น วัยเรียนแทบทั้งสิ้น
สร้างความฉงนสนเท่ห์ให้กับอธิบดีกรมสรรพสามิต “สมชาย พูลสวัสดิ์” ที่อุตส่าห์มาให้กำลังใจลูกน้องที่มาทำงาน
ลำพังคนน้อยยังพอเข้าใจได้ ว่าแต่ที่มันคาใจคือทำไมคนที่มาวันนี้ถึงมีแต่วัยสะรุ่นละอ่อน
“อธิบดีสมชาย” จึงเดินไล่สอบถามผู้มาใช้สิทธิวัยละอ่อนว่า ทำไมถึงเลือกมาใช้สิทธิกันโดยมิได้นัดหมาย
คำตอบที่ได้รับ “ก็แม่เพิ่งให้ อ่ะครับทั่น เลยเพิ่งไปจองรถมาเมื่อคืนที่ผ่านมานี้เอง” 
แหม...กว่าจะได้คันแรก เล่นอ้อนกันจนถึงวินาทีสุดท้ายเลยนะน้องหนู 
เอิ๊กๆ